Chaén

Chaén (en castellano y oficialment Jaén) ye una ciudat andaluza, capital d'a provincia de Chaén. A suya población ye de 117.540 habitants (2006) en una superficie de 422 km² y una densidat de población de 278,53 hab/km². Toponimia O toponimo relativo a esta ciudat ha presentau diferents versions en a historia. Tito Livio escribe Auringi, Estrabón Oringe, Polibio Elinga, Plinio Nijis u Oringis y en o Concilio d'Iliberris la denominoron Advinge. En a Edat Meya musulmana en arabe se deciba جيان, con as letras chim, ya, alif y nūn (que en alfabeto latino aragonés se puet trascribir Chayán). De l'arabe Chayán u d'una forma romance mas antiga emplegata por los mozarabes, os castellanos adaptoron Jahen (por eixemplo asinas lo escribiba Alifonso X de Castiella). S'escribe Jaen en a Cronica de Sant Chuan d'a Penya (seguntes l'endiz onomastico Jahen), y probablement l'autor seguise modelos de cronicas castellanas. En castellano medieval existió a variant Jayén, d'alcuerdo con l'orichen arabe (y se desviene que tamién con a fonetica aragonesa), en a que se desfa o hiato con epentesi. Tamién se puet leyer Jayen en bel texto medieval en catalán, y ye posible que lo hesen preso a traviés de l'aragonés. Manimenos no tenemos conoixencia d'a existencia d'a variant Jayen en textos aragoneses medievals. Administración Alcaldes Molimentos Seu de l'Asumpción de Nuestra Sinyora de Chaén. Notas Referencias Vinclos externos Se veigan as imáchens de Commons sobre Chaén.